Nuvèmmiru 2007

1 di nuvèmmiru, jovidìa
Nova York: Brasili e Nova Zilanna, a nomu di 72 co-sponsor,  dipusitaru oggi a l'ONU la risuluzzioni sùpira la muratòria dâ pena di morti, ca fa appellu a tutti li stati ca ancora hannu ssu tipu di cunnanna a “stabbiliri na muratòria,  aspettannu  ca veni cumpretamenti scancillata“  . Jennu tuttu accussì  comu privistu, lu testu dâ risuluzzioni hà èssiri discussu e vutatu ntâ cummissioni tra lu 14 e lu 29 nuvèmmiru, pi dopu finiri  nta l’ Assimbrea Ginirali a mitati dicèmmiru,  mentri ca lu turnu pâ prisidenza dû Cunsigghiu di Sicurezza attocca a l’Italia. 

5 di nuvèmmiru, lunidìa
Palermu: Mpurtanti upirazzioni dâ Polizzia: Salvaturi Lo Piccolo, ritinutu l'eredi di Birnandu Pruvinzanu, sò figghiu, e àutri dui boss dâ mafia tra li 30 cchiù ricircati a liveddu nazziunali forru arristati ntî na villetta tra Cinisi e Terrasini.

6 di nuvèmmiru, martidìa
70px|right
Milanu: Enzu Biagi muriu versu l'ottu di stamatina ntâ "clinica Capitanio" di Milanu, unni era ricuviratu di quarchi deci jorna; avìa nasciutu a Lizzanu 'n Belvedere, 'n pruvincia di Bologna, lu 9 aùstu dô 1920. Tistimoni dô sèculu, comu picca àutri seppi jùnciri la sô vucazzioni ô giurnalisimu cu tutti li media - dâ carta stampata, ê libbri, â telivisioni.

12 di nuvèmmiru, duminicadìa
Seria A: Nu tifosu lazziali fu ammazzatu nta n'ària di sirvizziu di Badia al Pino, vicinu Arezzu, pi manu di n'aggenti dâ pulizzìa. Ci foru scontri gravi tra li ultrà e la pulizzìa ntî àutri banni d'Italia.

15 di nuvèmmiru, jovidìa
Nova York: La terza cummissioni di l'ONU appruvau la risuluzzioni sùpira la muratòria di l'esecuzzioni di la pena di morti cu 99 voti a favuri. Vutaru contru 52 paisi. Li astinuti foru 33. - S'aspetta ora lu passaggiu nta l'Assimbrea Ginirali a mitati dicèmmiru. 

18 di nuvèmmiru, duminicadìa
Donetsk: Chiossai di sittanta minaturi mureru ntî na miniera di carbuni ntê vicinanzi dâ cità ucraina

20 di nuvèmmiru, martidìa 
Roma: Nu gruppu di archiòloggi truvau a 16 metri sutta terra la grutta riccamenti dicurata unni secunnu la liggenna na lupa allattau li gimelli Romulu e Remu. S'attrova sutta la casa di Ottavianu Augustu supra lu colli Palatinu.
Roma: La famigghia  Savoia addumannau a lu Statu talianu la stratusfèrica cifra di 170 miliuna di euru comu risarcimentu pê danni murali e econòmichi ca appi di quannu la Ripùbbrica taliana la mannò a l'esìliu e pi li sprupiazzioni di li beni ca avìa ntô tirritoriu talianu.

22 di nuvèmmiru, jovidìa
Losanna: All'étà di 80 anni morsi lu cèlibbri coreògrafu francisi Maurice Béjart

29 di nuvèmmiru, jovidìa
Palermu: Micheli Catalanu, ritinutu unu dî culunnelli dû boss Lo Picculu, fu arristatu  mentri chi taliàva lu sciniggiatu  "Il capo dei capi" ispiratu â storia ricenti dâ mafia.

Viditi puru
 Uttùviru 2007
 Dicèmmiru 2007
 2007

Catigurìa:Nuvèmmiru
Catigurìa:Nutizzî
Catigurìa:2007
Catigurìa:Abbinimenti